Nem! Én tényleg nem hiszem el, hogy ilyen van, de már annyi mindenről kiderült, hogy mégis létezik.

Ezt a táblát egy szegedi CBA-ban fotózták. Aki tanult oroszul, vagy nyolcévnyi orosztanulás után még ki tudja olvasni a cirill betűket, annak most hagyok egy kis időt, hogy jól kiröhögje magát.

Aki nem tanult oroszul, annak most elmagyarázom a viccet. Itt tehát az történt, hogy az a felirat ott nem oroszul/szerbül van, csak cirill betűkkel írták le magyarul ugyanazt a magyar szöveget: "Kulfoldi vaszarloink reszere az afa kifizetesz a vevoszzolgalatunkon tortenik".

Igazán tanácstalan vagyok, hogyan és miért keletkezhetett ez a tábla, mert ezt így ebben a formában még a Google Fordítóval sem egyszerű előállítani:

Olyan magyaroknak írták, akiknek cirill betűhöz szokott a szemük?

Így teszteli a CBA az oroszul/szerbül tudók éberségét?

A CBA és/vagy a szegedi Nova bevásárlóközpont ügyes gerillamarketingjéről van szó?

És EZ AZ EGÉSZ NEM VICC. Megkérdeztem ugyanis a tábláról a szegedi CBA-t, és gyorsan jött is a válasz:

A táblán tévesen jelent meg a szövegezés, javítása megtörtént.

Megfejtés 1: Ha a Google fordítóban angolon hagyjuk a beviteli nyelvet és magyarul írjuk be a szöveget, akkor lesz ez a szerb "fordítás".